open-index/open-wikipedia-markdown huggingface dataset:
Woidzither

De **Woidzither** (aa: *Cister*, *Cyther*, *Hoizzither*, *Zister*, *Zitter* (mhd.)), (vom griachischen *κιθάρα*, Kithara, dt.: **Waldzither**) is a Zupfinstrument aus da Familie vo de Lautn. Es gibt davo a Vuifoit vo Bauformen. Deshoib wead de Woidzither ned ois a bestimmts Instrument ogseng, sondern ois Instrumentnfamilie.

De Woidzither is zwischn am 10. und 12. Joarhundat vo da Lautn obgleitet worn. Cistern ham, im Unterschied zu de moastn Lautn, imma Metoisaitn. Des san Doppesaitn (Chere) aus Stoi, Messing, Eisn oda sejtn aa Suiba.

## Literatua

* William Casey und Alfredo Colman (Hrsg.), *Thomas Robinson, New Citharen Lessons (1609)*, 1997 Baylor University Press, Waco, Texas, ISBN 0-918954-65-7
* John Playford, *Musick's delight on the cithren*, W.G. & J. Playford, The Temple, London, 1666, Online Computer Library Center (OCLC) 2353693
* Ferdinand Roese: Schule zur Erlernung der Lutherzither, Eigenverlag, Wismar i/M. 1896

## Im Netz
* "Zistern", Musikinstrumenten-Museum vo da Universität Leipzig
Weana Gruppm

De **Weana Gruppm** (offiziö: **Wiener Gruppe**) woa a lose Vaeinigung vo estareichische Schriftstölla, de wos ausm *Art-Club* heavuagaunga is und si etwa 1954 unta dem Einfluss vom H. C. Artmann in Wean formiat hod. Neman Artmann söwa hom no da Friedrich Achleitner, da Konrad Bayer, da Gerhard Rühm und da Oswald Wiener dazuagheat, owa aa de Elfriede Gerstl, da Ernst Jandl und de Friederike Mayröcker hom engan Kontakt zua Gruppm ghoidn.

De Orweitn vo da Weana Gruppm wuazln literarisch in da Barockdichtung, genauso wia im Expressionismus, Dadaismus und Surrealismus. Wichtige Impulse san aa vo de Vatreta vo da Sprachskepsis kumman, Sprochkritik und Sprachphilosophie (wia z. B. vom Hugo von Hofmannsthal, Fritz Mauthner oda Ludwig Wittgenstein).

Des Sprochbewusstsein vo da Weana Gruppm zagt si aa in eanara Auffossung vo da Sproch ois optisches und akustisches Materiäu. Auf da Basis vo dea Idee hom si eanare Mitglieda unta aundan intensiv mit da Entwicklung vo Lautpoesie und visuella Lyrik bschäftigt. Vua oim fian Artmann woa grod da lautliche Reichtum vom Weanarischn a wichtiga Aunsotzpunkt, owa aa de mea oda weniga konsequent vawendde Klaaschreiwung kaun in dem Kontext gseng wean.

Nochdem da Hans Carl Artmann scho ob 1958 eigane Wege gangen is, hod da Freitod vom Konrad Bayer am 10. Oktoba 1964 engütig dees End vo da Weana Gruppm bedeidd.

## Literatua

* Gerhard Rühm (Hrsg.): *Die Wiener Gruppe, Achleitner, Artmann, Bayer, Rühm, Wiener*. Rowohlt, Reinbek 1985, ISBN 978-3-498-07300-8.
* Peter Weibel (Hrsg.): *die wiener gruppe. a moment of modernity 1954-1960 / the visual works and actions.* Springer, Wean & New York 1997. - Ausstöllungskatalog Biennale di Venezia 1997.
* Michael Backes: *Experimentelle Semiotik in Literaturavantgarden. Über die Wiener Gruppe mit Bezug auf die Konkrete Poesie.* Wilhelm Fink Verlag, Minga 2001, ISBN 3-7705-3450-6.
* Thomas Eder, Juliane Vogel: *„verschiedene sätze treten auf“. Die Wiener Gruppe in Aktion*. Zsolnay, Wean 2008, ISBN 978-3-552-05444-8, Profile. Magazin des Österreichischen Literaturarchivs der Österreichischen Nationalbibliothek, Bd. 15.

## Im Netz

''Wiener Gruppe'' (austria-lexikon.at)
Loa

**Loa** oder **Lohr am Main** (amtle: **Lohr a.Main**) is a boarische Stod im untafränkischn Landkroas Moa-Spessart.

## Geografie
### Log
De Gmoa liagd am rechdn Ufa vom Moa zwischn Kilometa 191,06 und 201,61 sowia am linkn Ufa vom Moa zwischn Kilometa 192,83 und 204,98. Da topographisch hechsde Punkt vo da Gmoa befindet se af  (Log) on da Steckenlaubshöhe, da niedrigste liagt im Moa af  (Log).

### Stodgliedarung
#### Stodtei
Loa hod zehn Stodtei:

* Halsbach
* Lindig
* Loa-Altstadt
* Pflochsbach
* Rodenbach
* Ruppertshütten
* Sackenbach
* Sendelbach (mid Mariabuchen)
* Steinbach (mid Buchenmühle)
* Wombach

#### Gemarkunga
Es gibt foignde Gemarkunga:

### Nochboagmoana
Nochboagmoana oda benochboate gmoafreie Gebiete im Uahzoagasinn im Noadn ofangend san Fellen, on oam Punkt Burgsinn, on oam Punkt Herrnwald, Ruppertshüttener Forst, Gmindn am Moa, Neuendorf, Karlstadt, Steinfeld, Neustadt am Main, Forst Lohrerstraße, Rechtenbach, Partensteiner Forst und Partenstein.

## Gschicht
Loa woar oane vo de 26 Gmoana im Landkroas Lohr am Main (spätas Kfz-Kennzeichn *LOH*). Mid da Auflesung vom Landkroas Lohr is Loa 1972 in an nei buidtn Landkroas Moa-Spessart (Kfz-Kennzeichn *KAR*, ob 1979 *MSP*) kumma. De Stod is oba ois de greßde Stod ned de Kroasstod worn, sondan Karlstadt.

### Eihgmoanunga
Om 1. Aprü 1939 is de bis dohi seibsdändige Gmoa Sendelbach eihgegliadert woadn. Om 1. Jenna 1972 san Halsbach, Rodenbach, Ruppertshütten, Sackenbach, Steinbach und Wombach hizukema. Pflochsbach is om 1. Jenna 1978 gfojgt.

## Buidung und Kuitua
### Bauweake
* as *Oide Rathaus* (1599–1602), a Renaissancebau vom Michael Imkeller
* as *Lohra Schloss*, friaa a Wossaburg vo de Grafn vo Rieneck (14. Joarhundert), spoda Vawoitungssitz vo Kurmainz; nacha Landratsamt und heit as Spessartmuseum.
* da *Bayersturm* (Stodurm, 1330–1385), s Wohrzeichen vo Lohr (a Tei vo da ehemolign Stodbefestigung)

### Tourismus
In Loa gibts vü oide Haisa a med Fachwerk und außn umadum aa an Haufn Indastrie, wos oba ned schtinkt. De Loara song, doss s Schneewittchen durtn geburn is wurn und nennan eanare Stod aa as Tor zan Spessart.

## Beleg
Rote Armee (Begriffsklearung)

**Rote Armee** haßt:

* de *[[Rote Armee]]*, de Armee vo da Sowjetunion.
* de *[[Rote Armee (Bayern)]]*, de Armee vo da *Münchna Räterepublik*
Schlogzeig

A **Schlogzeig** (aa: *Drums*, vo engl. drum kit/drum set) is a Kombination vo vaschiedane Schloginstrument.

Je noch Musikstüü und Musika kaun a Schlogzeig gaunz untaschiedlich aufbaut wern, es gibt oba an Standard, der an eascht amoi aufs Aug druckt wiad, waun ma des Instrument in ana Schui odar an Konservatorium leant. Neman akustischn Schlogzeig (oisa Drommen mid an Föö, wos heit oba normal aus an Plastik is) gibz aar a elektronischs Zeigl. Schlogzeignotn wern innahoib vo da gängign Notnschrift notiat, da gibz fia bestimmte Drommen immar a bestimmte Tonhechn. Und fia olle Oatn vo Tschinöön, oisa a fia de Hi-Hat, mocht ma stott an Notnkopf an "x".

## Schloginstrumentarium

De aanzlnan Instrumente vom Schlogzeig-Set ghean entweda zua de Idiophone („Sööbstklinga“) oda zu de Membranophone („Fööklinga“). De Auswoi vo de Instrumente hängt vom musikalischn Kontext o, äussa vo da Stülistik und de Vuastöllungan vom Zeigla (des is a Kuazfuam vo „Schlogzeiga“).

De große Trumml hod a Fuaßpedäu mid an Schlegl auffegschrauft, de wiad min Fuaß tredn. Es gibt owaraa Zeigln mid zwaa große Drommen und aa wöche mit aana großn Dromme mid zwaa Pedäu. De klaane Dromme hod auf da Untaseidn meist a poa Stoifedan, damiz mehr scheppad und mea Obatöne kriagt. De Hi-Hat hod zwaa klaane Beckn, di ma mid an Pedäu zammtuschn lossn kau, heizudog wiaz oba hapsächli nua min Steckn gschlong, und min Fuaßpedäu wean de zwaa Beckn entweda mehr offn ghoidn, do rauschz mea und länga, oda zuagmocht, do wiaz daun mear a Tickn.

## Literatua

* Tom Börner: *Stimmen der Trommel. Im Handumdrehen zum guten Sound, Tipps zum Stimmen des Schlagzeugs*. Verlag musiktotal, ISBN 3-9809547-9-X
* Geoff Nicholls: *The Drum Book. A history of the rock drum kit*. Miller Freeman, San Francisco 1997, ISBN 0-87930-476-6
* Peinkofer/Tannigel: *Handbuch des Schlagzeugs.* 2., rev. u. erg. Aufl., 1981

## Im Netz

* Gschicht und Bstandtei vom Schlogzeig
* Videos und Schlogzeigsoli
* Info Netzseitn zum Schlogzeig
* Umfangreiche Netzseitn mit kostenlosn Lernvideos (engl.)
Woahre Jesus Kirchn

Ois chinesische Untagrubbm vô da Pfingstbewegung vôm Kristndum, de kurz noch 1900 entstaundn is, is de **Wohre Jesus Kirchn**, a (unobhängige) Kirchn, de 1917 in Peking (Kina) gründt worn is. Es gibt etwoa 1,5 Millionen Glaibige auf olln Seggs Kontinentn. Zur Doktrin vô dera Kirchn ghert da Glaum aun d' ausschliaßliche Göttlichkeit vôm Jesu, des haßt de Lehre vô da Dreieinigkeit wird obglehnt.
De Zehn wesntlichn Lehrn vô da Wohrn Jesus Kirchn san:
# **Da Heilige Geist**: "Dass mia an Heilign Geischt empfangan, wia er si in da Zungaredn offenbart, is Gwahr dafia, dass mia des Himmlreich erbn."
# **D' Wassa-Taufm**: "D'Wossataufn is des Sakrament, des dem Erlass vo de Sindn und domit der Erneierung deant. D'Taufn muaß im natirlichn, lebendign Wossa, oiso etwa in oam Fluß, im Meer oda in oana Quelln stattfindn. Da Taufende, der scho seiba d'Taufn mitm Wossa und dem Heilign Geischt empfangan hod, fihrt d'Taufn im Nama vom Herrn Jesus Christus aus. Und dia Person, dia d'Taufn empfangt, muaß im Wossa vuistendig untertaucht werdn mit gebeigtm Kobf und dem Gsicht nach untn."
# **D' Fuaßwoschung**: "Des Sakrament vo da Fuaßwaschung ermeglicht es oam, Anteil am Herrn Jesus zu hom. Er deant o ois ständige Mahnung do dro, dass ma Liabe, Heiligkeit, Demut, Vazeiung und Deanstbereitschaft übm soit. A jede Person, dia d'Wossataufn empfangan hod, muaß sei bzw. ihre Fiaß im Nama vo Jesus Christus waschn lassn. Gegnseitige Fuaßreinigung ko praktiziad werdn, wenn des ogmessn is."
# Heilige Kommunion
# Sabbat-Tog
# **Jesus Kristus**: Jesus Christus is des fleischgwordene Wort, er is gstorbn am Kreiz fia d'Vagebung vo de Sinda, auferstandn am drittn Dog und aufgstiegn in Himml. Er is da oanzige Erlesa vo da Menschheit, da Schepfa vom Himml und vo da Erdn und da oanzige Wahre God."
# **Heilige Bibl**: "D'heilige Bibl, dia ausm Oitn und dem Neia Testament besteht, vo God inspiriad, is d'oanzige niedergschribene Wahrheit und des Maß fia a christlichs Lebn."
# **D' Erlösung**: "D'Erlesung wird durch d'Gnadn vom God und durch den Glaubn gschenkt. Gleibige meassn am Heilign Geischt vertraun, wenn se nach oam heilign Lebn strebn, God ehrn und d'Menschheit liabn."
# D' Kirchn
# **D' Wiedakunft**: "D'Wiederkunft Christi werd am Jüngschtn Dog stattfindn, wenn Er vom Himml hinobsteigt, um d'Welt zu richtn: D'Gerechtn werdn des ewige Lebn empfangn, während d'Besn auf ewig verdammt werdn."

## Beleg
Leopold-Wandl-Preis

Da **Leopold-Wandl-Preis** is a östareichischa Literatuapreis, dea wos vo an Komitee zua Pflege vo da Mundoatdichtung vagem wuan is, des vo da Stod Grein eigricht wuan is. Den Preis hots vun 1989 bis 2012 gem und ea is fia Gedichte und Prosa vagem wuan. Zü is de Belebung vo da Voikskuitua und de Feadarung vo da Mundoatdichtung. De Valeihung hot traditinö im historischn Stodheata Grein stottgfundn.

## Gwinna vom Leopold-Wandl-Preis

De foigendn Autorn hom in 1. Preis gwunna:

* 1989 Hans Ratzesberger (Linz)
* 1990 Christine Tippelreiter (Scheibbs)
* 1991 Anna Six (Braunau)
* 1992 Wilhelmine Öhreneder (Schleißheim) 
* 1993 Gregor Riegler (Mauthausen)
* 1994 Hans Dieter Mairinger (Sankt Georgen an der Gusen)
* 1995 Hedwig Grininger (Rohrbach)
* 1996 Romana Weixlbaumer (Linz)
* 1997 Elfriede Grömer (Sankt Pantaleon)
* 1998 Gabi Bauer (Pasching)
* 2000 Günther Lainer (Linz)
* 2002 Hermann Hinterhölzl (Rohrbach)
* 2004 Edeltraud Wiesmayr (Vöcklabruck)
* 2006 Gregor Riegler (Mauthausen)
* 2008 Christine Kaltenböck (Sierning)
* 2010 Silvia Rhom (Sankt Johann am Wimberg)

## Gedicht-Beispui

16. *Leopold-Wandl-Preis*, vom 25. Septemba 2010

*1. Preis:*

**Silvia Rhom**, St. Johann am Wimberg 
Im Foigendn de easchtn Strophn vom Siega-Gedicht:

**D’LEBENSFREID**

Bloßfuaßi iwa d’Wies geh, 
en da Fruah 
ban Greidlsuacha 
firn Tee.

Gschpirn, 
wia de dungön Schuitan 
weit wern und da Puis 
zan ziadan aufaungt.

S’Lem eisaung 
wiara Regnbogn, 
der doschded mit 
ausbroate Orm.

## Austro-Boarische Schreibweis 2010

Vo de Dialekt-Autorn (aus Österreich und Bayern), de wos 2010 de easchtn 10 Plätz belegt ham, wiad a afoche, vaständliche Schreibweis bevorzugt. Nua ana vo de 10 Preisträga, da Ochtplatziate, vawendd a anzigs zuasätzlichs Sondazeichen.

## Beleg


## Literatua

* Herbert Scheiböck: *Schätze der Volkskultur*. In: *Oberösterreichische Nachrichten* vom 29.&nbsp;August 2008. (Online, PDF-Datei)

## Im Netz
* stelzhamerbund.at ''Gedichte''
Vogelfreiheit

**Vogelfreiheit** oda **Woifsfreiheit** is a Begriff aus da germanischn Rechtsgschicht und moant in voiständign Valust vom Rechtsschutz. De Entrechtung is soweit ganga,dass de Kinda vom Geächtetn zu Waisn eaklärt worn san und sei Frau zua Witwe.

De Bedeitung vom Begriff wead vaschien eaklärt. Erschtns, dass da Geächtete frei wia a Vogl oda Woif wor, d. h. ma hod eam jedazeit umbringa kena. Zwoatns, dass da Geächtete ned begrobm worn is, nacha frei zum Fressn fia an Vogl oda Woif.

## Begriffsgschicht

Urspringle hod "voglfrei" oafoch „frei ois wiar-a Vogl“ bedeidd. Wann da Begriffswandl genau stodgfundn hod, is ned bekannt.

Oana vo de easchtn urkundlichn Beleg fir de Vawendung ois "Ächtung" is beispuisweis:  und 

"Vogelfreiheit" wor oft damit vabundn, dass de "Voglfrein" koa Untakumft mea gfundn hom. Und wens gstorbm san, so hod ma s ned eingrobm, sundan dena Vegl zum Froos vorgworfa.

Nochm heitign Forschungstand wead ognumma, dass da Begriffswandl zeascht in da Sproch vo de Landsknecht und Soidodn stodgfundn hod und ned in da Gerichtsborkeit. Bsundare Schodnstifta san vo de Landsknecht oft ois „preis gegeben und [fir] vogelfrey“ erklead worn.

## Beleg


## Literatua
* Jacob Grimm, Andreas Heusler und Rudolf Hübner: *Deutsche Rechtsaltertümer.* 4. Auflage Leipzig 1899. Unveränderter Nachdruck. 2 Bde. Darmstadt 1994. ISBN 3-534-00205-9.
* Ruth Schmidt–Wiegand: Stichwort „Vogelfrei“. In: *Handwörterbuch der Deutschen Rechtsgeschichte.* Bd. V., Berlin 1998. Sp. 930–932.
Tartan (Begriffsklearung)

**Tartan** is:

* a Webmusta, ba traditionejn schottischn Stoffen:Tartan
* a synthetischa Obaflechnbelog fia Sportologn (z.&nbsp;B. Tennisplotz, Bolzplotz, Laufboh), schaug Tartan (Belog)
* a Titl fian Obafejdherrn im assyrischn Heer (schaug 2 Kön 18,17; Jes 20,1).
Gregor Riegler

**Gregor Riegler** (* 23. Novemba 1950 z Perg, Owaestareich) is a estareichischa Schriftstöla, dea wos gresstnteus im owaestareichischn Dialekt, in boarischa Sproch schreibt.

## Da Schriftstöla
Riegler hod 1993 und 2006 en Leopold-Wandl-Preis gwunna, und hod 1994 sowia 1996 Platziarungen eareicht. Ea is Gründungsmitglied vo da Schreibwerkstatt im Perger Theaterl und da Gruppm Neue Mundart im owaestareichischn Stelzhamer-Bund. Seit 1998 vafosst a de Rubrik „Der Fensterspucker“ im regionaln Anzeigenblattl „Der Marktspiegel“. Seit 2005 is a Mitglied im Literaturkreis PromOtheus.

## Gedicht-Beispü

**vabrauchte zukunft**

in september haumma 
d´ oillerheilignstriezel gfressn  
und d´ schoggladniggolaus 
und weu ma in 
oktober und november  
en lebkuchen, d´vanillekipferl 
üwahaubt de gaunzn keks und en 
christbambehaung 
scho wegputzt haum 
sa ma am am heiligen obnd daunn, 
a schene bescherung! 
nu dazua, wo mit de osteroa  
jo a ned vor 
heiligen drei kini  
zan rechna woar!

## Weake
* *Sati(e)rische Verse, Gedichte und G´schichtn wider den tierischen Ernst*,  169 Seitn, ISBN 3-901123-43-1, Valog Denkmayr, Linz 1994
* *De ganze Welt in oana Kugel, neuche Gedichte und G´schichtn wider den tierischen Ernst*, 135 Seitn, ISBN 3-900943-56-7, Valog Steinmaßl, Grünbach 1998
* *Gaunz gach gaunga, ... und auf einmal liegt es dann vor dir*, mit Gedichten und G´schichten in Mundart und Gedichten und Kurzgeschichten in 'schöndeutscher* Sprache, inklusive zwanzig Kolumnen des *Fensterspucker'', ISBN 978-3-902773-00-5, Valog Easy Media, Linz 2010

## Beleg


## Im Netz

* Netzseitn vom Gregor Riegler
Bruttoinlandsprodukt

Des **Bruttoinlandsprodukt** (kuaz: **BIP**) gibt an Gsamtwert vo oin Gütan (Woarn und Deanstleistgunga) o, de wo innahoib vo oan Joar innahoib vo de Landesgrenzn vo oana Voikswiatschoft produziat woan san und am Endvabrauch deana. Ba da Berechnung wean Güta, de wo ned direkt weidavawendt wean, sondan af Loga produziat wean, ois Vorrotsvaändarung bericksichtigt.

Im Unterschied zan Bruttonationaleinkommen wean ba da Berechnung vom BIP de Leistungen vo In- und Ausländan eafosst (sog. Inlandsprinzip). Wean vom BIP de Obschreibunga ozogn, griagt ma des Nettoinlandsprodukt.

Des BIP is a Mass fia de wiatschoftliche Leistung vo oana Voikswiatschoft in am bestimmtn Zeitraum. De Vaänderungsratn vom realn BIP deant ois Messgress fias Wiatschoftswoxtum vo de Voikswiatschoftn. Des BIP guit damit oid de wichtigste Grss vo da Voikswiatschoftlichn Gsamtrechnung.

## Kritik

A mords BIP sogt ned vui über de Wiatschoftleistung vo de Menschn in oana Voikswiatschoft, wei Allerhand iwahapts ned ode ned gnau mitgrechnet werd.
Es feit zum Beispui

* de Schwoazorwat bzw. de gsamte Schottnwiatschoft 
* de Subsistenzwiatschoft (des is, wennst de Oa vo deina Hena soiba isst und ned vakafst)
* de unbezoitn Tätigkeitn (Hausorwad, Heimweakn, Stecknpferdl, Ehrnämta, Kindahiatn)

Des BIP duat nua de Produktionsleistung und ned en Woistand vo oana Voikswiatschoft widaspiagln. Da Chiemsee is ned im BIP. Wenn man aba eikastln dat und a jeda miassat Eintritt brandln, dann war des BIP hea. Und alle gangs uns schlechta.

## Literatua

* Paul R. Krugman, Maurice Obstfeld: *Internationale Wirtschaft. Theorie und Politik der Außenwirtschaft.* 7. Auflog. Pearson, Minga 2006, ISBN 978-3-8273-7199-7, S. 39 ff.
* Thomson Datastream Navigator, Advance 4.0 Quarterly National Accounts, Copyright OECD, obgeruafn am 18. Aprui 2008

## Im Netz

* Bundeszentrale für politische Bildung: Bruttoinlandsprodukt
* Bundeszentrale für politische Bildung, Wissen: Globalisierung: Welt-Bruttoinlandsprodukt
* Bundeszentrale für politische Bildung, Wissen: Globalisierung: BIP pro Kopf
* Deutsche Bank Research: BIP allein macht nicht glücklich – Wohlergehen messen ist sinnvoll, aber schwierig, 4. Oktober 2006 (PDF)
* Pearson: Internationale Wirtschaft ''Theorie und Politik der Außenwirtschaft'' (PDF; 955 kB)
* Bye, bye BIP oder: Wie misst man den sozialen Fortschritt? ZEIT Blog

## Beleg
Spreißl

**Spreißl**, aa **Spreissl** (dt.: *Spreißel*), is a boarischa Begriff fia schmole Hoizscheidl. Gmoant sei kina damit zwoa vaschidane Sachan.

## Spreißl zum Ooschian

Spreißl san oanaseits a bestimmte Foam vu Feiahoiz, dej wo ma heanimmt, um an Ofa oda an Kamin zum ooschian. Spreißl wean noamalaweis mit am Hogg vu am gressan Scheidl Hoiz ogspajtn. Ma kon owa a Bredl oda Leistn in kuaze Stickl schneidn.

Zum ooschian legt ma zeascht a Schicht leicht brennboas Zeich in Ofa. Des konn a Fetzn Zeidung, a laare Babbadeckl-Schachtl oda a Ladung oide Daschndejchl aus Babia sei. Anstatt Babia ko' ma an Ozinda oda nu kleanare Hoizstickl nema. Oom draaf legt ma dann d'Spreißl und dou draaf as eingdliche Feiahoiz. Ob ma de groußn Scheidl glei mit neilegt oda d'Spreißl zeascht oobrenna lòut, dòu driiwa gitt s vaschiidne Oosichtn.

## Spreißl im Finga
Spreißl sogt ma manchaoats aa zu dene kloana Hoizspaan, wo ma se beim Aawan mit Hoiz in n Finga sticht. Andanoats sagt ma dazou Schiefing, Spei, Spiiß oda Spoo.

Wen ma si an Spreißl unta de Haut sticht, nacha sogd ma: "ma hod si an Schiefing eizogn".

## Schau aa
* Hoizscheidl
* Schiefing
Wetterregeln

Do herin sammé-ma **Wédaregln und Kalendaschbrich** und zwor meglichst grod authentisch iwaliafade und praktisch relevante ausm beialichn Jahreskroas, und koana dumma Gaudischbriich.  
Synonyme: Bauernregeln, Kalenderspüche.
 
**Spruch**, *Herkumpftsort*, Bedeiddung.

## A

## B
**Bárschdlmej Moũ wern d Nussn broũ.**, *Irschenberg, Obb.*, An Doog von Hl. Batholomäus (24. August) wean d Nussn zeidig. 

## H
**Hod da Wendlschdoa an Huad, duads Weda koa guad.**, *Rosenheim, Obb.*, Wenn da Gibfi von Wendlschdoa in de Woikn drinn is, dann iss rechd wahrscheinlich dás boid a Weda/Unweda oda Hagl kimmd.

## K
**Khatrein schdeĩd an Danz ein.**,*Rosenheim, Obb.*,
Am Doog vo da Hl. Katharina (25. Novemba) geed de Wintafasdnzeit (=Adfentszeid) õ und es wead koa Danzmusi mea gschbuid no wean Festlichkeiten, wie Houzádn etc. vaõnschdoid. Obgseng davo, is dea Doog aa a Loosdoog.

## M
**Mardini endan Ĩ - wirft da Winda hĩ.**, *Irschenberg, Obb*, Liggd am Matinidoog auf da rechtn Innseiddn schõ a Schnää (guad sichtbor von Irschnberg aus), dann wead da Windda warm und muid.
 
## S
**Schdefáni an Hõhschriid, Nej'joor an Hirschschbrung, Hali drei Kini fimbf Minuddn, Sebáschdiõ a virdl Schdund, und Liachdmess a ganze Schdund.**, *Irschenberg, Obb.*, Merkschbruuch zun "Wachsn von Doog".

## Kweina
Tartan

A **Tartan** is a spezielles Webmusta fir Stoffe. Tartans spuin a wichtige Roin ois Erkennungszeichn vo de Schottischn Clans. Des typische Karomuster („Schottenkaro“) entsteht beim Webn durch Vawendung vo untaschiedlich forbigen Fodn. Tartans wern heit vor oim fir Kilts und andas „schottisches“ Gwand vawendt.

Spezielle Tartans gibts ned nur fir Clans, aa fir de Highland-Regimenta, firs englische Kenigshaus, fir Berufsgruppn, Vareine, Städde, Regionen und Organisationen. Gwandherstella wia Barbour und Burberry vawendn eigane Tartans. Im UK wern Tartan-Musta aa oft fir weihnachtlichs Gschenkpapier und Schleifn vawendt.

## Schau aa
* Listn vo de schottischn Tartans

## Literatua
* Blair Urquhart (Hrsg.): *Tartans*, The Apple Press, London 1994, ISBN 1-85076-499-9.
* George Way of Plean, Romilly Squire: *Clans and Tartans. Collins Pocket Reference*, Harper Collins, Glasgow 1995, ISBN 0-00-470810-5.
* Iain Zaczek: *Schottische Clans & Tartans*, Könemann Verlagsgesellschaft, Köln 1999, ISBN 3-8290-2158-5.
* Iain Zaczek and Charles Phillips: *The Illustrated Encyclopedia of Tartan*, Lorenz Books, London 2004, ISBN 0-7548-1339-8.

## Im Netz

* Tartans – Scotland.net
* Farbimpulse: ''Stolz auf farbige Karos'' - ois Symbol fir schottische Familienzuagherigkeit 
* Tartan Finder
Geddinnen

**Geddinnen** findn si in vuin Mithologien. Se repräsentiern vaschiedane Aspekte vom Lebm und vom Geist. Am weidastn in da Menschheitsgschicht zruckvafoign lossd si de Vorstellung vo oana Muadageddin. Ois Muada Eadn hod si mit da neolithischn Revolution zua Sesshoftikeit a bsundare Bedeitung fia de Menschn griagt. Ois Grosse Muada (Magna Mater) is no bis vor 10.000 Joar oigmoa vaehrt worn.

## Eiropa

### Germanische Mythologie

### Griachische Mythologie
Mondkaiwal

**Mondkaiwal**, aa **Mondkaiwe** oda **Mondkoib**, woa friara de Bezeichnung fia Missgebuatn vo Rindviechan und ondan Hausviechan, sowia aa vo Menschn (aa *Mondkind*).

Des kimmt davo, dass im Voiksglaam in Eiropa de Osicht friara weit vabroadd woa, dass soichane Missbuidungen duachn schädlichn Einfluss vom Mond entsteh kina.

Da Shakespeare losst en missbuidtn Deana (Caliban) in *Da Sturm (The Tempest)* ois *mooncalf* (Mondkaiwe) bezeichna.

## Mondkaiwen in Zuakumftsgschichtn

H.G. Wells losst in seim Zukumfts-Roman (Science Fiction) vo 1901 "The First Men in the Moon" ("De easchtn Menschn afm Mond") Mondkaiwen auftretn.

In de Harry Potter Gschichtn san Mondkaiwen scheie, blossgraue Rindviecha, de wo nua ob und zua ba Voimond aftauchn und in Troadfejdan eanan Poorungsdanz affian. Da suibane Mist vo de Mondkaiwal guit ois magisches Pflanznwuchsmiddl.

## Mondkaiwe ois Schimpfwort
In da Umgangssproch wead Mondkaiwe ois Synonym fia Depp bzw. Hintawaidla gnutzt.

## Mondkaiwe ois Ironie

Seit Mai 2006 erscheint in Berlin a Behindatnzeidung mitm Titl *Mondkalb*, wo dea Begriff ironisch afgnumma wead.

Da Dichta Christian Morgenstern hod en Begriff in seine *[[Galgenlieder|Goignliadln]]* vawendt, ebba im Gedicht *Das aesthetische Wiesel*.

**Das**
**aesthetische**
**Wiesel**

Ein Wiesel
saß auf einem Kiesel
inmitten Bachgeriesel.
  
Wißt ihr,
weshalb?
  
Das Mondkalb
verriet es mir
im Stillen:
  
Das raffinier-
te Tier
tat’s um des Reimes Willen.

## Schau aa
*Mondgsicht
*Gmoadepp

## Beleg


## Im Netz
* J. G. Krünitz: ''Oeconomischen Encyclopädie'' (1773–1858)
* Hoamseitn vo da Zeitschrift ''Mondkalb''
Skaten

**Skaten** stähd fia:
* Inlineskaten
* Skating-Technik (Schlittschuahschritt) beim Schilanglauf, Roischilauf usw.
* Skateboarding
* Streetboarding 
* Slalomskaten
* Eis-Skaten (Schlittschuahlaufen), schaug Eislauf
* Skat-Spuin (a Kortnspui)

**Schau aa**
*Skating
Mondgsicht

S **Mondgsicht** oda da **Mo im Mond** is a Voiksglaam, en Mond z personifizian, dea wo friara - seit Menschngedenkn - grosse Vabroadung ghobt hod.

Ba Voimond siagt ma vo da Eadn aus helle und dunkle Fleckn im Mond. In de Fleckn ko ma a menschlichs Gsicht einiintapretian. Af vuin Buidan wead da Mond deswegn mit an Gsicht dorgstejt (genau so wia de Sun).

## Ursoch

Seit jehea vazejn si Menschn aus oin Ländan Gschichtn vom Mo im Mond. De moastn Gschichtn handln vo Vabrechan, de wo afn Mond vabannt worn san. In da mittloidalichn christlichn Tradition hod ma ognumma, dass des da Kain warad.

De Wissnschoft vo da Neizeit hod zeascht glabt, dass de dunklen Flächn, de wo s Gsicht buidn, Meare san. Nochm heitign Stand vo da Forschung is des Mondgesicht duach Katastrophen in da Mondgschicht entstondn. Vor oim duach Eischlog-Krata vo Himmeskeapan und duach de Sunreflexion afgrund vo de Unebmheitn.

## Ondane Phantasiegstoitn
Es wean aa no ondane Figurn in an Mond einephantasiat: a Hos, a Frau etc.
* De Chinesn seng an Hosn im Mond
* Westafrikana seng a Krokodui im Mond (de Hosnohrn wean zum Mai)
* De Südafrikana seng a Frau mit Brennhoiz am Buggl
* A boarische Bezeichnung fia "Smileys" is "Mondgsichta"

## Trivia
* Sprechgsangl fia Kinda: „*Punkt, Punkt, Komma, Strich – fertig ist das Mondgesicht.*“
* Mondgsicht is aa de scheazhofte Bezeichnung fia a runds und dicklichs Gsicht.
* *Mondkälber treiben* hoasst a Kindaspui mit Gloskugln.

## Schau aa

* Mondkaiwal

## Beleg


## Literatua

* Jürgen Blunck (Hrsg.): *Wie die Teufel den Mond schwärzten. Der Mond in Mythen und Sagen*. Spektrum Akademischer Verlag; Heidelberg und Berlin 2003, ISBN 3-8274-1409-1
* Klaus Bartels: *Vom Mondgesicht zur Mondkarte.* In: *Cartographica Helvetica* Heft 5 (1992) S. 11–16 Volltext

## Im Netz

* ''Geschichte der Ansichten über das Mondgesicht'' (Christian Pinter)
* ''Mondantlitz als Spiegel von Wissenschaftsgeschichte und Volksglauben'' (Katharina Kramer)
* Himmelsmechanischa Hintergrundbericht iwan Mo im Mond
* Verschiedane Texte zan Mo im Mond
Turau

**Turau** (aa *Turow*; weißrussisch: *Тураў*; russisch: *Turov*; litauisch: *Turava*) is a Stod im Süden vo Weißrussland am Fluss Prypjat bei Schitkawitschy im Woblast (Beziak) Homel. Des Gebiet gheat zu de Prypjazsümpf (*Polesien*), des wos des gresste Sumpfgebiet vo Eiropa is.

Turau is de oide Hauptstod vo de slawischn Dregowitschn und is da Legendn noch vom Herzog Tur gründt wuan. Noch aundara Aunsicht kennt *Tur* owa aa vo da slawischn Bezeichnung fia Auerochs kumma. Des Fluss-System vom Prypjat iwan Dnejpr zum Schwoazn Meer woa aa a wichtige Streckn von de Wikinger aufm Weg noch Konstantinopel.

Um 900 is Turau unta de Herrschoft vo de Rjurikiden vom Kiewer Rus kumma und is 1054 Residenz vom Teufiaschtntum Turow-Pinsk wuan, des wos 1319 an Litauen gfoin is.

1005 is Turau da easchte remische-katholische Bischofssitz im heitign Weißrussland wuan. Ana vo de easchtn Bischöf vo da orthodoxn Kiachn woa da Kyrill von Turau.

1502 und 1521 is Turau vo de Tataren plündat wuan; im 17. Joahundat is im Valauf vo de Kriag mit Moskau zua Klastod owegsunkn.

## Literatua
* Zaprudnik, Jan: *Historical Dictionary of Belarus*. — Lamham. — London: Scarecrow Press, 1998.— 338 p. ISBN 0-8108-3449-9.

## Im Netz
*
Beziak Möck

Da **Beziak Möck** (aumtlich: **Bezirk Melk**) liegt westli vo da niadaestareichischn Landeshauptstod St. Pödn und umfossd Gebiete im Woidviadl neadli vo da Donau und im Mostviadl sidli vo da Donau.

## Gschicht

Da Beziak Möck is 1896 aus Täun vo de Beziak Scheibbs, Beziak Aumstedn und Beziak St. Pödn-Laund büdt wuan.

1939 is a Grosstäu vom aufglossanan Beziak Pöggstoi dazuakumma.

## Vawoitung

Da Beziak Möck gliedad se in 40 Gmoandn, drunta via Städt und 27 Moaktgmoandn. In Klomman stenga de Eihwohnazoihn vo .

## Beleg


## Im Netz
* Ausstellung Der Bezirk Melk: Alte Ansichten und Bücher (2003) (PDF-Datei; 4,49 MB)
Riatz

Riatz( hoachdeitsch: Rietz) isch a Dorf im Tiroaler Oaberlond, 4&nbsp;km weschtlich vu Telfs und 28&nbsp;km estlich vu Imst.Riatz isch im Bezirk Imst, im Bundesland Tiroal und hat 2070 Einwohner. D´Nochborgmoana vu Riatz sein Stoms, Pfoffenhofen, Ouberhofen, Talfs und Miaming. In Riatz werd die oberlander Mundart greidet, ober s`Riatzerische hot a Elemente vum Etztoler Dialekt("ho" oader "hennerupfe"). In Riatz isch a Volksschual, a SPAR Morkt und vile Gostheiser. Dr Nom Riatz kimmt vem illyrischen **Rytsch**, wos soa vil wia Mugl odr Higel hoasst. Ruatz liegt af am Bochkeigel vem Riatzer Boch und hot 5 Ortstoaler: Dorf, Unterdorf, Wegschoad, Dirre und Holzleiten.

**Geschichte vu Riatz**
Riatz hot im Hoachmittlolter zur Grofschoft Hechebarg kert und isch um 1260 zu Tiroal kemen. Seitdem hots d´Gschicht vu Tiroal ket.
Georg von Hauberrisser

**Georg Hauberrisser**, ob 1901 **Georg Ritter von Hauberrisser**, (* 19. Meaz 1841 z Graz; † 17. Mai 1922 z Minga) wor a bayrischa und estareichischa Architekt.

## Lebm

Da Hauberrisser hod z Minga, z Wean und z Berlin Architektur studiat. 1866 hoda si ois Architekt z Minga niadaglossn. Sei bedeitendsdas Weak is dees neigotische *Neie Mingara Rathaus*. Weidane wichtige Weake san dees *Neie Rathaus* vo Kaufbeiren (1879 bis 1881), dees *Neie Rathaus* vo (1885 bis 1887) sowia vo Saarbrücken (1897 bis 1900). 1887 bis 1890 hoda de schlossoartige Villa Holdereggen z Lindau im Bodensee baut. Bedeidande sakrale Bautn vo eam san de Herz-Jesu-Kiacha in seina Hoamatstod Graz (1881 bis 1891) und de neigotische Paulskiacha z Minga (1892 bis 1906). Ebmfois im Historismus-Stui hoda fian Deitschn Ordn de Burg Bouzov z Mearen (domois Österreich-Ungarn, heit Tschechei) umbaut.

## Galerie


Datei:Townhall kaufbeuren de.JPG|Rathaus Kaufbeiren
Datei:Neues Rathaus der Stadt Wiesbaden.jpg|Neies Rathaus, Wiesbaden
Datei:Neues rathaus muenchen 2004.jpg|Neies Rathaus, Minga
Datei:SB-Rathaus.jpg|Dees Saarbrücka Rathaus eainnad ons Neie Mingara Rathaus
Image:Graz_Herz_Jesu_Kirche_7.jpg|Herz-Jesu-Kiacha, Graz
Datei:Sankt-Paul-Kirche_Muenchen_2004.jpg|St. Paul, Minga


## Literatua

* 
* 
* 
* 
* 
* 
* 

## Im Netz

*
Almrausch

Der **Almrausch** (*Rhododendron hirsutum*) isch a pekånnte hólzige Gepirgspflånz aus der Familie va die „Erikagewächse“, mit roate Pluah, pis zu 1 m hoach. Wåchst gern af kålchreiche Bédn in der Krummholzzóne, åber aa in liachte Walder.

In die Fachpiacher wert sie óft als „Bewimperte Alpenrose“ pezeichnt, terf åber nét mit der Ålpmrós (aa Ålbroas, Tonderpuschn, Tonderpliar, Doaswaltstaudn, „Rostrote Alpenrose“) verwéchslt wern, dé liĕber af saure Bédn isch und koane Håår af die Plattlen håt. Der Ålmrausch håt aa hellere Pluah wia die „Alpmrós“ unt die Plattlen sein af der Unterseitn grean.

## Literatur
* Xaver Finkenzeller, Jürke Grau: *Alpenblumen. Erkennen und bestimmen (= Steinbachs Naturführer).* Mosaik, München 2002, ISBN 3-576-11482-3.
* Manfred A. Fischer, Wolfgang Adler, Karl Oswald: *Exkursionsflora für Österreich, Liechtenstein und Südtirol.* 2., verbesserte und erweiterte Auflage. Land Oberösterreich, Biologiezentrum der Oberösterreichischen Landesmuseen, Linz 2005, ISBN 3-85474-140-5.
* Ruprecht Düll, Herfried Kutzelnigg: *Taschenlexikon der Pflanzen Deutschlands und angrenzender Länder. Die häufigsten mitteleuropäischen Arten im Porträt.* 7., korrigierte und erweiterte Auflage. Quelle & Meyer, Wiebelsheim 2011, ISBN 978-3-494-01424-1.
* Bruno P. Kremer: *Strauchgehölze.* Niedernhausen, 2002. ISBN 3-576-11478-5.

## Weblinks

* 
* 
* 
*
Augnstecher

## Wia sie ausschaugn unt lébm

Mit **Augnstécher** (Libelln, Odonata) pezeichnet man a Gruppm va groaße, fårbige Insektn mit vier durchsichtige, steife Fliegl unt groaße Nétzaugn. Der Rumpf håt óft a gwisse Éhnlichkeit mit an Hubschrauber. Man sigg sie oft in der Nächnt van Wåsser. Sie kénnen in der Luft steahn bleibm unt aa hinterschi (rückwärts) fliachn. Sie sein Raber unt kénnen in Flug Insektn fången. Aa währet der Påårung kénnen sie fliachn (Tandemposizión). Zuasätzlich zun Geschlechtsorgan (gånz hintn) håt as Mandl aa nó an Spermienträger afn zweitn Åpschnitt van Hintertoal. Va zem nimmp as Weibele de Spermien. Aus de Ggoggelen kimmp as Jugntstadium auser (Nymphe), aus der Nymphe wert as ausgwåxne Insekt. Die Augnstécher ghearn van sem her zu de Insektn dé koa vóllkómmene Vawåndlung håbm.

## Eintoalung

In der Insektnkunde sein de Libelln afn Rång van an Órdnung. Es gip weltweit pa de 5000 Årtn va Augnstécher, in Európa lei a pår Dutznt. Die Wissnschåftler unterscheidn zwoa Gruppm Unterórdnungen), Groaßlibelln unt de zårtern Kloanlibelln.

## Der Nåmen

Der Nåmen isch in mehrere deitsche Dialekte pekånnt unt sóll dåher kémmen, dass dé Insektn óftramål in de Lait in de Augn fliachn. A Toal Wissnschåfler sågn, sel stimmp nét, åndre moanen, ass dé Insektn de glénzign Augn fir Wåsser håltn unt når zueifliagn.Wer in Dialektnåmen nét kénnt, sågg meistns Libell(e).
Eabam

Der **Eabam** (Siidtiroler Dialekt; hoachtaitsch Efeu) isch a Pflånz, wås af die Pam, af die Mauern unt af die Knotn aufi kråbblt, zun Toal iber 10 Meter hoach, aa in Wålt afn Pódn manånt. Er pliaht ersch in Hérbst; in Winter pleip er grean. Die Pluah entwicklen sich zu schwårze Kugelen. Der Eabam isch a scheane Ziarpflanz; pa die åltn Griachn unt Rémer håt er kultische Pedeitung ghåp. Er wåchst mehr oder weaniger in gånz Europa.

Die Pezeichnung geaht zrugg af ålthoachtaitsch ebah / ebahboum. Heitzutåg hoaßt man en meistns Efai.
Hegedechs

**Hegedechs**, aa **Hegedex** isch in der Gégnt va Poazn die Pezeichnung fir an Reptil. In Tiról gip’s mindigschtns zwoa Årtn dervón: die „Zauneidechse“ unt die „Mauereidechse“. Dè zwoa ghearn aa zu zwoa verschiedne Gåttungen, Lacerta unt Podarcis. Die erschte kimmp in Sidtiról nét vór. Iberhaup isch as Areal va der Zaun-Hegedex mehr nérdlich unt aa greßer, aber es iberschneidet sich toalweis mit dén va der åndern Årt. In die Tiróler Mundårt-Wérterpiacher wert nét zwischn dé zwoa unterschiedn. Die lokaln Pezeichnungen Hegedexe, Hejredex, Ejgerhexe, Egerex, Negerhexe, Hewedex, Wejgadaxl, Håradaxl, Hadaxl unt åndre geahn óffnsichtlich ålle af ålthoachtaitsch „egidechsa“ zrugg.

Die Mandlen va die poadn Årtn sein leicht zu unterscheidn, weil sie pa der Zaun-Hegedex grean unt pa der Mauer-Hegedex praun sein. Die Léng isch pa poade Årtn mehr óder weaniger gleich. Die Mauer-Hegedex håt in Lébmsraum haupsächlich af unt in sunnige Mauern unt Knótn (=Felsen). Die Zaun-Hegedex isch nét só anspruchsvóll in der Hinsicht.

Hegedexn håltn sich gern in der Sunn auf, weil sie koan oagne Kérperwérm håbm. Sie légn woache Ggoggelen. Wenn man sie pan Schwånz påckt, låssn sie’n åpréchn unt machen sich óhne dervón; er wåxt wieder nåch.

Va der Hegedex unterscheidet man in Sidtiról die Groanz, dé wesntlich lénger unt dicker isch.
Gruenz

## As Auschaugn unt die Fórtpflånzung

Die Groanz, Gruĕnz, Gruanze oder Groanzn (je nåch Lokaldialekt in Sidtiról oder Tiról, hoachtaitsch Smaragdeidechse; Lacerta bilineata) isch a Reptil mit vier Haxn unt éhnlich wia die Hegedex, åber pis iber 35 Zantimeta lång. Die Groanz håt an greanen Ruggn unt an geln Pauch. Die Mandlen håm pa der Påårungszeit unterseits an hellplaun Håls. På der Påårung hébm die Mandlen die Weibelen mit die Zéhn fescht. Die 5 pis 20 Oa (guat 1,5&nbsp;cm) wern in an Lóch in Pódn åglégg. Ersch nåch 2 pis 3 Mónat kémmen die Jungen auser.

## Lébnsraum

Die Groanz håltet sich af tuckne Héng mit Staudn auf, isch guat tarnt unt verschwintet schnell, wenn man gleimer zuĕi geaht. In Unterschied zu der Hegedex kraxlt sie nét gern af Knótn (Felsen) óder Påmståmmen aufi.

## Verproatung

Friaher isch es genua gwésn, wénn man Groanz mit Smaragdeidechse ibersétzt håt. Nuire Studien håm zun Ergébnis gfiahrt, dass die „Smaragdeidechse“ in Európa in zwoa Årtn aufzutoaln isch, in a weschtlicher unt an éschtlicher. Es isch ånzunémmen, dass in Sidtiról die weschtliche Årt (*Lacerta bilineata*) lép, wia’s aa in greschtn Toal va Italien isch, weiters in Frånkreich, Óscht- unt Nórd-Spanien, inslhåft in Taischlånt. Åp Éschtreich unt Görz isch as Areal va der éschtlichn Årt (*[[Lacerta viridis]]*). *L. viridis* isch aa der ehemålige Nåmen va die weschtlichn Individuen gwésn, sólång’s nó koan’ Årtntoalung gébm håt. Die zwoa Årtn sein van Åusschaugn her kaum zu unterscheidn, genetisch gip’s af jedn Fåll Unterschiede. Die Baschtarde zwischn poade sein toalweis steril (in Nórdóscht-Italien lébm poade Årtn nébmanånder).

## Fréssn unt gfréssn wern

Fréssn tuat sie Insektn unt åndre „Gliedertiere“, Schneggn, kloane Mais, kloane Schlången unt Ggoggelen va die Schlången unt Végl, åber aa Pejr (Beeren). Sie selber ham aa Feint, wia zun Peispiel Igl, Spitzmaus, Kåtz, Mårder. Derzua kimmp der Méntsch, der in Lébnsraum einschrénkt.

## Etymologie

Die Pezeichnung Gruĕnz kimp va ålthoachtaitsch gruoni (grean, nuihoachtaitsch grün).

## Literatua

* Die Smaragdeidechsen – zwei (un)gleiche Schwestern; Kerstin Elbing; Zeitschrift für Feldherpetologie, Beiheft 3. Laurenti-Verlag, Bielefeld 2001
Wut-Wut

Mit **Wutwut** oder **Witwit** isch in gewisse Orte in Siidtirol a Vogl gmoant, der pis 28&nbsp;cm lång werd, in Kärntn sågg man Wuute.
Er håt an langen Schnåbl unt åfn Grint an Tschaup drauf. Die Fliegl sein schwarz - weiß gstroaft. Fréssn tuat er Insektn unt Wirm. Af hoachtaitsch hoaßt er Wiedehopf, der dialektale Nåmen kimp va sein Ruaf, er tuat wutwutwut oder pupupu.
Antoniusglocke

Die **Antóniusgglógg** isch a Gåttung aus der Familie va die „Hahnenfußgewächse”. Der Nåmen isch in Sidtiról in Verwéndung, in a Toal Órte sågg man aa Tonig - Gglógg, wås as gleiche pedaitet. Es këinnen dermit verschiedne Årtn gmoant sein, normalerweis Aquilegia atrata unt Aquilegia vulgaris. Der Pluah håt an eignårtige Fórm, wås leicht zu derkénnen isch.
Kyrill vo Turau

Da **Kyrill vo Turau** (Weißrussisch: *Кіры́ла Ту́раўскі, Kiryla Turauski*, * um 1130; † um 1182) woa a Bischof und Heuliga vo da christlich-orthodoxn Kiachn. Ea woa ana vo de easchtn und wichtigstn weißrussischn Theologn. Sei Lem hoda in da südweißrussischn Stod Turau vabrocht. Am 28. Aprü gibts eam z Ehrn an Feiadog.

Da Kyrill is in ana reichn Famülie aufgwochsn und hod a sehr guade Eaziehung kriagt, woascheinlich duach griechische Lehra. Scho ois junga Mau is a ins Klosta gaunga und hod sehr asketisch glebt. Um 1169 is a Bischof vo Turau wuan.

Da Kyrill vo Turau woa ana vo de easchtn und wichtigstn Schriftstöla aus da weißrussischn Friahzeit. Ea hod Gebete, Gedichte, Liada und Obhaundlungen za christlich-orthodoxn Themen vafosst.

## Literatua
*Simon Franklin: *Sermons and Rhetoric of Kievan Rus*, Harvard Library of Early Ukrainian Literature. Distributed by Harvard University Press for the Ukrainian Research Institute of Harvard University, 1991

## Im Netz

*
Greil

Die **Grail** oder der **Glair** / **Gleyr** (je nåchn lokaln Dialekt in Siidtirol) isch a Någer (Familie Bilche), oberseits silbergrau, a pissl kleaner wia an Oachkatzl, mit an puschign lången Schwoaf unt långe Håår af der Schnauz. Mit ihmene groaßn Augn schaugn sie gånz simpatisch unt unschuldig aus. Die Greiln fréssn Obst, Weimer (Traubm) unt Nussn unt sein déswégn pa die Pauern nét peliap; sie mégn åber aa Schwammlen, Vógloa, Nussn unt verschiedne Såmen, Insektn unt går kloane Végl. Sie kénnen guat kraxlen unt, sein flingg unt håltn sich in die Feldhittn unt in Unterdåch (Dachpódn) va die Haiser auf. Man kriagg sie nét leicht zu ségn, weil sie nåchtaktiv sein, aber man heart sie in der Nåcht in Unterdåch um só pésser, weil sie klumpern as wia der Taifl.

## Vermeahrung unt Verminderung

Nåch an Mónat Tragzeit kriagn sie in August / Setémer va 4 pis 11 nåckete Junge. Gfréssn wern die Greiln va die Ailn unt åndere Greifvégl, va die Mårder. Óftramål  (manchmal) måcht sich der Méntsch zun Feint. In zache Winter kénnen die Viecher aa zugrunt geahn.

## Begriff im Volksmund
Im Volksmund werd oft dr Begriff: "Fett wia a Greil" oder a "Foast wia a Greil" gebraucht. Des kimb doher, dass Greilen bevor sie in Winterschlof holten sich a Fettschicht ounfressen und desholb richtig dick wern, bsunders dr Hols. Desholb werd bei Menschen de wos viel zuanemmen in a kurzer Zeit, gsog: Du bisch foast wia a Greil!

## Der Nåmen

Die Pezeichnung Glair kimp ausn lateinischn glis, gliris. „Grail“ isch wahrscheinlich an Åpéndrung derzua. Die schriftdeitsche Pezeichnung „Siebenschläfer“ pedaitet vielleicht, dass die Viecher in Gruppm in Winterschlåf håltn; éfter heart man die Moanung, dass sich der Nåmen af siebm Mónat Winterschlåf peziacht.
Lipice

**Lipitze** (krowodisch *Lipice*) is a Dorf in Krowozien i da Gspanschoft Lika-Senj (Vawoitungsregion vo Krowozien). S'Dorf isch untertoalt in 11 Weiler. S'Dorfbild va Lipitze isch präg fa viele Baurnheif, dei nou erholten sein.

## Gschicht
Ober earschte urkundlich belegge Zeigniss fa stommen as dem Joar 1638.

## Vereine und Brauchtum
A weard dr Nomenstog van Kirchnpatroun, Johannes dem Täufer, in 24. Juni in gonzen Dorf gfeiert.
Steggnpfead

A **Steggnpfead**  is a Spuizeig, wo aus an Steggn und an Schädl vo an Pfeadl bsteht. In iwatroganen Sinn bedeidts so vui wia Liabhobarei. Im Englischn hoassts *hobby horse* oda kuaz *hobby*. Davo kimmt des neideitsche „Hobby“.

## Gschicht

Steggnpfeadl ois Kindaspuizeig san scho im Middloida bekonnt gwen. S Steggnpfead ois Liabhobarei (Hobby) is eascht 1763 duach de Romaniwasetzung vo „Tristram Shandy“ vo Laurence Sterne in Vawendung kema.

## Brauchtum

* **Oidboarischa Silvestabrauch**: Im oidn Minga san de Buama vamummt und ogmoit af Steggnpfeadln zan Neijoarwinschn griddn. Nochn Obsinga vo Liadln und Afsogn vo Versln hams nacha Wiascht, Fleisch und Siassigkeitn eighoamst.
* S **Steggnpfeadreidn** is a Brauch, wo in da niadasaxischn Stod Osnabrück ans Ende vom Dreissgjaarign Kriag eainnan duat. 
* De **Schimmereida im Ermland**: Im Ermland gibts an Brauch, dass am Heilign Omd da "Höllge Chröst" (Weihnochtsmo) mitm Schimmereida af an Steggpfead, am Storch aus Hoiz und am Mohrn im Gfoige de Familien besuacht.
* **Wintaaustreibm mit Steggnpfeadln**: Ba Umzig in da Foschoingszeit kema aa imma wieda Steggnpfeadl zum Einsotz.
* **Narrischa Oskar**: S *"Närrische Steckenpferd"* is a karnevalistischa Preis vo da *Prinzengarde der Stadt Krefeld 1914 e.V.*, wo jeds Joar an Prominente valiehn wead. Da Preis is a echts Steggnpfeadl.

## Trivia

* An **Guiness Wejdrekord** im Steggnpfead-Quadrille-Reidn hoid de Stod Verden mit 554 Steggnpfead-Reidan im Verdena Stadion.
* **Steggnpfead-Erotik**: Af oana oidn Postkoartn (um 1900) "Les Courses de NICE" wead da erotische Aspekt vom Steggnpfeadreidn und de Trabrennboh vo Nizza persifliat (Weiwa reidn auf Steggnpfeadln mit Kepf vo Monnsbuidan).

## Kindareim

A berihmds deitsches Kindaliadl, wo zan Steggnpfeadreidn gsunga wead. Im Foigandn de easchte Strophm:

## Galerie


Datei:OsnabrückSteckenpferdreiter.jpg|Steggnpfeadreida an da Stodhoin z Osnabrück
Datei:Busch-Steckenpferd.jpg|Oafochste Fuam vo am Steggnpfead (Wilhelm Busch)
Datei:Brown hobby horse.jpg|Steggnpfead
File:Chodowiecki Basedow Tafel 5 b.jpg|Steggnpfead im Rokoko (Kupfastich)
File:COLLECTIE TROPENMUSEUM Een Javaanse danser op een stokpaard in trance etend als een paard TMnr 10004823.jpg|Kult-Danz mitm Steggnpfead af Java, 1938
File:Denhaag kunstwerk meisje op stokpaard.jpg|Kunstweak "Meisje op stokpaard" (Deandl mit Steggnpfeadl) vo Rob Pleysier


## Beleg



## Im Netz

* A Steggnpfeadl bastln
* Hobby Horse Festival z Banbury
Siluan

Starez **Siluan** (* 1866 im Kirchdorf Schowskoje, Kraas Lebedin im Oblast Tambow; † 24. Septemba 1938 am Berg Athos, Griachaland), mit biagalichn Nauman Simeon Iwanowitsch Antonow, woa ana vo de bekauntastn russischn Mönche und Mystika vo da Orthodoxn Kiachn vom letztn Joahundat.

In Minga gibts a Kapön, de wos eam gweicht is und de wos zua rumänisch-orthodoxn Kiachn gheat.

## Lem und Bedeitung

Da Siluan is in ana russischn Bauanfamülie zua Wöd kumma. Nochn Militärdienst is a 1892 ins Panteleimonklosta aufn Berg Athos eitretn.

Da Siluan hod sehr zruckzong glebt und is eascht noch seim Tod bekaunt wuan. Heit güt a ois Heuliga vom *Herznsgebet*. Seine mystischen Schriftn wean vo vün Menschn glesn, de wos s *Jesusgebet* pflegn.

## Schriftn

* Manfred Baumotte (Hrsg.): *Starez Siluan: Mystische Schriften*, Zürich/Düsseldorf 1999, ISBN 3-545-20321-2
* *Starez Siluan - Mönch vom Berg Athos. Sein Leben und seine Lehre*, Düsseldorf 2007, Patmos-Verlag, ISBN 978-3-491-71316-1

## Beleg


## Im Netz
* 
* 
* Kapelle des Heiligen Siluan des Athoniten
* Textsammlung von und über Staerz Silluan in verschiedenen Sprachen
* Artikel bei Orthodoxwiki
Dungeons & Dragons (Film)

**Dungeons & Dragons** is a Fantasy Fülm osn Jahr 2000. Er basiert auf dem bekannten Rollenspül Dungeons & Dragons.

## Haundlung

In dem mysthischen Kaiserreich von Izmer rennt politisch a ziemlich kraunkes Gschichtl ob. Da haum de Magier, a elitärer Deppenverein mit Zaubakräfte, des Sogn. De Gwenlichen, oisa olle, de net zauban kennan, san dagegn Sklaven be de Magier. De Kaiserin Savina, a wirkle fesche Gretl, hod vua kurzem, nochdem ihr Voda hamdraht wuan is, den Thron bestieagn. Und se wüi Refurman duachsetzen, damit de Unterdrückerei endle a End hod. Des passt einige von dem Deppenverein überhaupt net. Der Obaverbrecha von dene Magier haßt Profion und is da Erzmagia von Izmer. Er wui de Kaiserin vom Thron verjaugn und selbst Herrscha werdn. Dazu muaß er da Savina ihr Zepta ohnehma. Des Zepta is des Herrschaftssymbol von Izmer. Damit lassen se goldene Drachen beföhligen. Der Obergauna behauptet nun im Hochn Rat, dem Parlament von Izmer, de Kaiserin wui ihre Refurman mit Gwoid durchsetzn, wann de Parlamentarier ned mittuan. Und er wui, dass da Hoche Rat entscheidet, da Kaiserin des Zepta ohzunehma. Durch sei Propagandahetze kriegt da Profion leider recht bald, wos er wui. De Kaiserin is darob natürle alles andere als erfreut. Sie berat se min Direkta der Magierschule namens Wildon. Der erzählt ihr, er warad auf da Suche nach an uraltn Magierinstrument. Des is da Stab von Savrille. Der is ebenfalls a magisches Zepta, beföhligt oba a Heer von rote Drachn. Und de san no a bißl mächtiger ois wia de goldanen. Wann de Kaiserin den Stab hätt, kunnt se ihr Zepta aun den Hochn Rat ausliefern und warad trotzdem vorn Profion sicha. Leider waaß weda de Kaiserin, no da Direkta von der Magierschul, dass da Profion an Spion in ihra Näh' plaziert hod. Es is a kloana Dämon mit leider vül zu große Ohrn. So waaß der Obevebrecha bald, wos da Wildon füa de Kaiserin tuan wül. Er wül se auf de Suche noch Infurmationen über den Stab von Savrille mochn. Natürle wül der Obergauna des unbedingt verhindern. Und so schickt er sein verzauberten Spezi Demodar, den Oberkapo von da kaiserlichen Garde, mit seine Männer in die Magierschul. Durt sollns den Wildon "überreden", ihna de Schriftrolle mit de Infos üba des Zepta zu gebn. Derweil is der Direkta bereits mit da Suche beschäftigt. Er oabeitet gemeinsam mit seina Assistentin Marina von Pretensa in da Schulbibliothek. Durt ärgert er se grad sehr, wäul des Buach, welches er gsuacht hod, falsch eingordnet war. Es is bei Alchemie gstanden, hätt oba zur Dracologie ghert.

De Marina, ah a bsonders fresche Gretl, entschuldigt se beim Wildon. Sie sogt eam oba a, dass nur Büacha einschlichtn ned wirkle des is, wos sa se untern Zaubern vurgstellt hod. Des Madl is no a junge Studentin an der Schul.

## Im Netz
* 
* Kritikensammlung bei rottentomatoes.com
* Dungeons & Dragons Filmwebsite
Scheibbs

**Scheibbs** is a Stodgmoa und Beziakshaptstod mid  Eihwohna (Stond: ) im gleinaumign Beziak Scheibbs in da niadaestareichischen Eisnwuazn im Mostviadl. Scheibbs zöht nem Steyr und Waidhofn an da Ybbs zu de wichtigsdn Städt vo da Eisnindustrie neadli vo de Oipn. Des joahundadeoide Eabe vo da Eisnwuaznregion is in da Betriebslaundschoft owa kaum no spiaboa.

## Eadkund

### Log

Da Beziak Scheibbs liegd im Gebiet vo da Eisnwuazn sowia van Mostviadl in Niadaestareich. Des Gmoagebiet vo Scheibbs liegd im Zentrum van Beziak im Erlauftoi on da Großn Erlauf und in de Vuaoipn. Da Ötscha is in Sichtweitn. De Fläch vo da Stodgmoa umfossd 45,96 Quadratkilometa. 47,96 Prozent vo da Fläch san bewoidd.

### Nochbagmoana

## Im Netz

* Offizieje Hoamseitn vo da Stod Scheibbs
* Eihdrog iwa „Scheibbs“ im Östareich-Lexikon vo AEIOU